Vesisara

Vesisara (Carex aquatilis) on sarakasvien (Cyperaceae) heimoon kuuluva kasvilaji, jota voi tavata pienistä lammista ja järvien rannoilta. Vesisara voidaan jakaa kahteen alalajiin: taigavesisara (Carex aquatilis subsp. aquatilis) ja tundravesisara (Carex aquatilis subsp. stans).

Vesisara muistuttaa paljolti viiltosaraa (Carex acuta), mutta sen lehtien poikkileikkaus on erilainen; vesisaran lehtien reunat ovat ylöspäin taipuneita, kun taas viiltosaralla ne ovat alaspäin kääntyneitä. Vesisaralla on viiltosaran tapaan erilliset hede- ja emitähkät, jotka ovat tavallisesti väriltään tummia. Kukinnan aikaan emien ja heteiden osat tulevat tummien tähkäsuomujen väleistä näkyviin. Vesisara on tuulipölytteinen ja se kukkii kesä-heinäkuussa. Vesisara ja viiltosara voivat kasvaa samalla kasvupaikalla toistensa seassa ja toisinaan ne voivat risteytyä keskenään.

Suomessa vesisaraa kasvaa lähes koko maassa, yleisimmin Pohjois-Suomessa. Ahvenanmaalla ja Kaakkois-Suomessa vesisara on jo melko harvinainen.

Lähteet 
 Pinkka – lajintuntemuksen oppimisympäristö: Vesisara (Carex aquatilis)

Viitteet

Aiheesta muualla 
 Laji.fi: Vesisara (Carex aquatilis)
 Kasviatlas 2018: Vesisaran (Carex aquatilis) levinneisyys Suomessa
 Den virtuella floran: Norrlandsstarr (Carex aquatilis) 
 JSTOR Global Plants: Carex aquatilis 
 Integrated Taxonomic Information System (ITIS): Carex aquatilis 
 Global Biodiversity Information Facility (GBIF): Carex aquatilis 
 United States Department of Agriculture (USDA): Carex aquatilis 
 Flora of North America: Carex aquatilis 

Sarat